title: Directiva Consiliului din 19 decembrie 1977 privind asistența reciprocă acordată de autoritățile competente din statele membre în domeniul impozitării directe

text:
Anunţ juridic important

|

31977L0799

Jurnalul Oficial L 336 , 27/12/1977 p. 0015 - 0020 ediţie specială finlandeză: capitol 9 volum 1 p. 0064  ediţie specială greacă: capitol 09 volum 1 p. 0086  ediţie specială suedeză: capitol 9 volum 1 p. 0064  ediţie specială spaniolă: capitol 09 volum 1 p. 0094  ediţie specială portugheză capitol 09 volum 1 p. 0094  ediţie specială în limba cehă capitol 09 volum 01 p. 63  - 68 ediţie specială în limba estonă capitol 09 volum 01 p. 63  - 68 ediţie specială în limba maghiară capitol 09 volum 01 p. 63  - 68 ediţie specială în limba lituaniană capitol 09 volum 01 p. 63  - 68 LV.ES capitol 09 volum 01 p. 63  - 68 MT.ES capitol 09 volum 01 p. 63  - 68 PL.ES capitol 09 volum 01 p. 63  - 68 SK.ES capitol 09 volum 01 p. 63  - 68 ediţie specială în limba slovenă capitol 09 volum 01 p. 63  - 68

		19771219Directiva Consiliuluidin 19 decembrie 1977privind asistența reciprocă acordată de autoritățile competente din statele membre în domeniul impozitării directe(77/799/CEE)CONSILIUL COMUNITĂȚILOR EUROPENE,având în vedere Tratatul de instituire a Comunității Economice Europene, în special articolul 100,având în vedere propunerea Comisiei,având în vedere avizul Parlamentului European [1],având în vedere avizul Comitetului Economic și Social [2],întrucât practicile de fraudă și evaziune fiscală care s-au extins de-a lungul frontierelor statelor membre determină pierderi bugetare și încălcări ale principiului impozitării corecte și pot cauza distorsiuni ale circulației capitalurilor și ale condițiilor de concurență; întrucât acest lucru afectează funcționarea pieței comune;întrucât, din aceste motive, Consiliul adoptă la 10 februarie 1975 o rezoluție privind măsurile care trebuie luate de Comunitate pentru a combate frauda și evaziunea fiscală internațională [3];întrucât din natura internațională a problemei reiese că nu sunt suficiente măsurile naționale, al căror efect nu depășește frontierele naționale; întrucât nici colaborarea între administrații în temeiul acordurilor bilaterale nu poate să contracareze noile forme de fraudă și evaziune fiscală, al căror caracter multinațional se accentuează;întrucât colaborarea între administrațiile financiare în cadrul Comunității trebuie, prin urmare, întărită în conformitate cu principii și norme comune;întrucât, la cerere, statele membre trebuie să facă schimb de informații privind cazurile speciale; întrucât statul solicitant trebuie să facă cercetările necesare pentru a obține astfel de informații;întrucât statele membre trebuie să comunice, chiar și în absența unei solicitări, orice informații relevante pentru evaluarea corectă a impozitelor pe venit și a impozitelor pe capital, în special în cazurile unor transferuri artificiale ale profiturilor între întreprinderi din diferite state membre sau în cazurile în care asemenea tranzacții se efectuează între întreprinderi din două state membre prin intermediul unei țări terțe cu scopul de obține avantaje fiscale, sau dacă impozitele au fost sau pot fi eludate sau evitate, din orice motiv;întrucât este important ca reprezentanții administrației financiare a unui stat membru să aibă acces pe teritoriul altui stat membru, dacă ambele state implicate consideră acest lucru oportun;întrucât trebuie să se asigure că informațiile furnizate în cursul unei astfel de colaborări nu sunt divulgate unor persoane neautorizate, astfel încât drepturile fundamentale ale cetățenilor și firmelor să fie respectate; întrucât statele membre care primesc astfel de informații nu trebuie să le utilizeze fără a fi autorizate în acest sens de statele membre care le furnizează, decât în scopuri fiscale sau pentru a facilita procedurile legale în caz de nerespectare a legislației fiscale a statului beneficiar; întrucât statul primitor trebuie să acorde informațiilor același regim de confidențialitate care le-a fost atribuit de statul furnizor, dacă acesta din urmă solicită acest lucru;întrucât un stat membru căruia i se solicită să efectueze cercetări sau să furnizeze informații are dreptul să refuze acest lucru dacă legislația sau practicile sale administrative împiedică administrația financiară să efectueze aceste cercetări sau să colecteze sau să utilizeze aceste informații pentru propriile scopuri, sau dacă furnizarea unor astfel de informații ar fi contrară politicii publice sau ar conduce la divulgarea unui secret comercial, industrial sau profesional sau a unui proces comercial, sau dacă statul membru căruia îi sunt destinate informațiile nu poate din motive practice sau juridice să furnizeze informații similare;întrucât trebuie să existe o colaborare între statele membre și Comisie pentru examinarea permanentă a procedurilor de cooperare și acumularea de experiență în domeniul de interes, în special în domeniul transferului artificial al profiturilor între grupuri de întreprinderi, cu scopul de a îmbunătăți aceste proceduri și a pregăti norme comunitare corespunzătoare,ADOPTĂ PREZENTA DIRECTIVĂ:Articolul 1Dispoziții generale(1) În conformitate cu dispozițiile prezentei directive, autoritățile competente ale statelor membre fac schimb de orice fel de informații care să le permită să efectueze o evaluare corectă a impozitelor pe venit și a taxelor pe capital.(2) Se consideră impozite pe venit și taxe pe capital, indiferent de modul în care sunt prelevate, toate impozitele pe venitul total, pe capitalul total, inclusiv impozitele pe profitul din vânzarea proprietăților mobile sau imobile, impozitele pe salariile plătite de companii, precum și taxele pe capital.(3) Impozitele menționate la alineatul (2) sunt, în momentul de față:în Belgia:lmpôt des personnes physiques/Personenbelasting,Impôt des sociétés/Vennootschapsbelasting,Impôt des personnes morales/Rechtspersonenbelasting,Impôt des non-résidents/Belasting der niet-verblĳfhouders;în Danemarca:Indkomstskat til staten,Selsskabsskat,Den kommunale indkomstskat,Den amtskommunale indkomstskat,Folkepensionsbidragene,Sømandsskat,Den særlige indkomstskat,Kirkeskat,Formueskat til staten,Bidrag til dagpengefonden;în Germania:Einkommensteuer,Körperschaftsteuer,Vermögensteuer,Gewerbesteuer,Grundsteuer;în Franța:Impôt sur le revenu,Impôt sur les sociétés,Taxe professionnelle,Taxe foncière sur les propriétés bâties,Taxe foncière sur les propriétés non bâties;în Irlanda:Income tax,Corporation tax,Capital gains tax,Wealth tax;în Italia:Imposta sul reddito delle persone fisiche,Imposta sul reddito delle persone giuridiche,Imposta locale sui redditi;în Luxemburg:impôt sur le revenu des personnes physiques,impôt sur le revenu des collectivités,impôt commercial communal,impôt sur la fortune,impôt foncier;în Țările de Jos:Inkomstenbelasting,Vennootschapsbelasting,Vermogensbelasting;în Regatul Unit:Income tax,Corporation tax,Capital gains tax,Petroleum revenue tax,Development land tax.(4) Alineatul (1) se aplică oricăror impozite identice sau similare impuse ulterior, fie în completarea, fie în locul impozitelor enumerate la alineatul (3). Autoritățile competente ale statelor membre se informează reciproc și informează Comisia asupra datei intrării în vigoare a unor astfel de impozite.(5) Expresia "autoritate competentă" desemnează:în Belgia:De minister van financiën sau un reprezentant autorizatLe ministre des finances sau un reprezentant autorizatîn Danemarca:Ministeren for skatter og afgifter sau un reprezentant autorizatîn Germania:Der Bundesminster der Finanzen sau un reprezentant autorizatîn Franța:Le ministre de l'économie sau un reprezentant autorizatîn Irlanda:The Revenue Commissioners sau un reprezentant autorizatîn Italia:Il Ministro per le finanze sau un reprezentant autorizatîn Luxemburg:Le ministre des finances sau un reprezentant autorizatîn Țările de Jos:De minister van financiën sau un reprezentant autorizatîn Regatul Unit:The Commissioners of Inland Revenue sau un reprezentant autorizatArticolul 2Schimbul la cerere(1) În anumite situații, autoritatea competentă a unui stat membru poate solicita autorității competente a altui stat membru să înainteze informațiile menționate la articolul 1 alineatul (1). Autoritatea competentă a statului solicitat nu este obligată să răspundă solicitării dacă autoritatea competentă a statului solicitant nu a epuizat sursele proprii de informații care puteau fi utilizate, potrivit împrejurărilor, pentru a obține informațiile solicitate fără riscul de a pune în pericol obținerea rezultatului căutat.(2) Pentru a prezenta informațiile menționate la alineatul (1), autoritatea competentă a statului membru solicitat organizează orice investigații necesare pentru a obține astfel de informații.Articolul 3Schimbul automat de informațiiPentru categoriile de cazuri determinate în procedurile de consultare menționate la articolul 9, autoritățile competente ale statelor membre schimbă periodic informațiile menționate la articolul 1 alineatul (1) fără solicitare prealabilă.Articolul 4Schimbul spontan de informații(1) Autoritatea competentă a statului membru prezintă autorității competente a oricărui statmembru interesat, fără o solicitare prealabilă, informațiile menționate la articolul 1 alineatul (1), despre care are cunoștință, în următoarele situații:(a) autoritatea competentă a unui stat membru are dovezi pe baza cărora presupune că pot exista pierderi fiscale într-un alt stat membru;(b) o persoană impozabilă obține o reducere sau o scutire de impozit într-un stat membru care ar putea determina o mărire a impozitului sau o obligație de plată a impozitului într-un alt stat membru;(c) afacerile între o persoană impozabilă într-un stat membru și o persoană impozabilă în alt stat membru sunt efectuate printr-una sau mai multe țări, astfel încât să rezulte o scădere a impozitului într-unul sau celălalt stat membru sau în amândouă;(d) autoritatea competentă a unui stat membru are dovezi pe baza cărora presupune că are loc o diminuare a impozitului în urma unor transferuri artificiale ale profiturilor în cadrul unor grupuri de întreprinderi;(e) informațiile prezentate unui stat membru de către autoritatea competentă a altui stat membru au permis obținerea unor informații care pot fi importante în evaluarea impozitului datorat în cel de-al doilea stat membru.(2) Autoritățile competente ale statelor membre pot, conform procedurii de consultare prevăzute la articolul 9, să extindă schimbul de informații prevăzut la alineatul (1) și la alte cazuri decât cele specificate.(3) Autoritățile competente ale statelor membre pot înainta fiecărui stat membru în orice alt caz, fără solicitare prealabilă, informațiile menționate la articolul 1 alineatul (1) de care au cunoștință.Articolul 5Termenul-limită pentru prezentarea de informațiiAutoritatea competentă a statelor membre care, conform articolelor precedente, este solicitată să furnizeze informații, le prezintă cât mai urgent posibil. Dacă întâmpină greutăți în furnizarea informațiilor sau refuză să furnizeze informațiile, informează imediat autoritatea solicitantă asupra acestui fapt, indicând natura greutăților sau motivele refuzului.Articolul 6Colaborarea între reprezentanții statului implicatÎn sensul dispozițiilor precedente, autoritatea competentă a statului membru care furnizează informațiile și autoritatea competentă a statului membru căreia îi sunt destinate informațiile pot conveni, conform procedurii de consultare menționate în articolul 9, să autorizeze prezența în primul stat membru a reprezentanților administrației financiare a celuilalt stat membru. Detaliile aplicării prezentei dispoziții se stabilesc în cadrul aceleiași proceduri.Articolul 7Dispoziții privind confidențialitatea informațiilor(1) Toate informațiile dezvăluite unui stat membru conform prezentei directive sunt confidențiale în statul respectiv, la fel ca informațiile primite conform legislației interne.În orice caz, astfel de informații:- pot fi aduse numai la cunoștința persoanelor direct implicate în evaluarea impozitelor sau în controlul administrativ al acestei evaluări;- în plus, pot fi dezvăluite numai în legătură cu proceduri juridice sau administrative care implică sancțiuni inițiate în vederea determinării bazei de evaluare sau revizuirii ei sau în legătură cu aceasta și numai pentru persoanele direct implicate în astfel de proceduri; cu toate acestea, informațiile în materie pot fi dezvăluite în timpul audierilor publice sau în cadrul hotărârilor, dacă autoritatea competentă a statului membru care furnizează informația nu are obiecții în acest sens;- se utilizează numai în scopuri fiscale sau în legătură cu proceduri juridice sau administrative inițiate în vederea determinării sau revizuirii bazei de evaluare sau în legătură cu aceasta.(2) Alineatul (1) nu obligă un stat membru a cărui legislație sau practică administrativă stabilește, în scopuri interne, limite mai stricte decât acelea incluse în dispozițiile respectivului alineat, să furnizeze informații dacă statul interesat nu este de acord să respecte aceste limite mai stricte.(3) Fără a aduce atingere alineatului (1), autoritatea competentă a statului membru care furnizează informațiile poate permite ca acestea să fie utilizate pentru alte scopuri în statul solicitant dacă, în temeiul legislației statului care efectuează informarea, informațiile ar putea fi folosite în situații similare și pentru scopuri similare de statul care efectuează informarea.(4) Dacă o autoritate competentă a unui stat membru consideră că informațiile primite de la autoritatea competentă a altui stat membru pot fi utile autorității competente a unui al treilea stat membru, le poate transmite acestuia din urmă cu acordul autorității competente care a furnizat informațiile.Articolul 8Limitele schimbului de informații(1) Prezenta directivă nu impune obligația de a se întreprinde cercetări sau de a se furniza informații dacă statul membru care trebuie să furnizeze informațiile este împiedicat actele cu putere de lege naționale sau de practicile administrative să efectueze aceste cercetări, să colecteze sau să utilizeze informațiile în folos propriu.(2) Furnizarea informațiilor poate fi refuzată dacă ar conduce la dezvăluirea unui secret comercial, industrial sau profesional, a unui proces comercial sau a unor informații a căror dezvăluire ar fi contrară politicii publice.(3) Autoritatea competentă a unui stat membru poate refuza să furnizeze informații dacă statul interesat nu poate furniza, din motive practice sau legale, informații similare.Articolul 9Consultări(1) În scopul aplicării prezentei directive, consultările au loc, dacă este necesar, în cadrul unui comitet, între:- autoritățile competente ale statelor membre implicate, la solicitarea oricăruia dintre ele, cu privire la problemele bilaterale;- autoritățile competente ale tuturor statelor membre și Comisie, la cererea uneia dintre aceste autorități sau a Comisiei, în măsura în care problemele abordate nu sunt exclusiv de interes bilateral.(2) Autoritățile competente ale statelor membre pot comunica direct între ele. Prin acord reciproc, autoritățile competente ale statelor membre pot să permită autorităților pe care le desemnează să comunice direct între ele în situații date sau în anumite categorii de cazuri.(3) Dacă autoritățile competente încheie acorduri pe probleme bilaterale reglementate de prezenta directivă, altele decât cele privind cazuri individuale, ele informează Comisia asupra acestui lucru cât mai curând posibil. Comisia anunță la rândul ei autoritățile competente din alte state membre.Articolul 10Schimburile de experiențăÎmpreună cu Comisia, statele membre monitorizează constant procedura de cooperare prevăzută în prezenta directivă și fac schimb de informații, în special cu privire la costul transferului între grupuri de companii, cu scopul îmbunătățirii acestei cooperări și, dacă este cazul, elaborării unor norme în domeniile respective.Articolul 11Aplicabilitatea dispozițiilor generale de asistențăDispozițiile anterioare nu împiedică îndeplinirea altor obligații mai generale privind schimbul de informații, care ar putea decurge din alte acte juridice.Articolul 12Dispoziții finale(1) Statele membre asigură intrarea în vigoare a actelor cu putere de lege, și a actelor administrative necesare aducerii la îndeplinire a prezentei directive până cel târziu la 1 ianuarie 1979 și le comunică imediat Comisiei.(2) Statele membre transmit Comisiei textele dispozițiilor importante de drept intern adoptate ulterior în domeniul reglementat de prezenta directivă.Articolul 13Prezenta directivă se adresează statelor membre.Adoptată la Bruxelles, 19 decembrie 1977.Pentru ConsiliuPreședinteleG. Geens[1] JO C 293, 13.12.1976, p. 34.[2] JO C 56, 7.3.1977, p. 66.[3] JO C 35, 14.2.1975, p. 1.--------------------------------------------------


title: Directiva 2009/7/CE a Comisiei din 10 februarie 2009 de modificare a anexelor I, II, IV și V la Directiva 2000/29/CE a Consiliului privind măsurile de protecție împotriva introducerii în Comunitate a unor organisme dăunătoare plantelor sau produselor vegetale și împotriva răspândirii lor în Comunitate

text:
               11.2.2009

               RO

               Jurnalul Oficial al Uniunii Europene

               L 40/12

      DIRECTIVA 2009/7/CE A COMISIEI

   din 10 februarie 2009
   de modificare a anexelor I, II, IV și V la Directiva 2000/29/CE a Consiliului privind măsurile de protecție împotriva introducerii în Comunitate a unor organisme dăunătoare plantelor sau produselor vegetale și împotriva răspândirii lor în Comunitate
   COMISIA COMUNITĂȚILOR EUROPENE,
   având în vedere Tratatul de instituire a Comunității Europene,
   având în vedere Directiva 2000/29/CE a Consiliului din 8 mai 2000 privind măsurile de protecție împotriva introducerii în Comunitate a unor organisme dăunătoare plantelor sau produselor vegetale și împotriva răspândirii lor în Comunitate (1), în special articolul 14 al doilea paragraf literele (c) și (d),
   după consultarea statelor membre în cauză,
   întrucât:

               (1)

               Directiva 2000/29/CE stabilește lista organismelor care dăunează plantelor sau produselor din plante și prevede anumite măsuri împotriva introducerii acestora în statele membre provenind din alte state membre sau țări terțe.

               (2)

               Pe baza informațiilor furnizate de către statele membre și a unei examinări de către experți a anexelor I, II, IV și V la Directiva 2000/29/CE, este necesară modificarea listelor privind organismele dăunătoare din anexele I și II în vederea creșterii protecției împotriva introducerii acestui tip de organisme în Comunitate. Toate modificările se bazează pe dovezi tehnice sau științifice.

               (3)

               Având în vedere creșterea comerțului internațional cu plante și produsele vegetale, este necesară o protecție fitosanitară a Comunității împotriva introducerii organismelor dăunătoare, enumerate în continuare, a căror apariție nu a fost semnalată deocamdată în Comunitate: Dendrolimus sibiricus Tschetverikov; Rhynchophorus palmarum (L.); Agrilus planipennis Fairmaire la plantele Fraxinus L., Juglans mandshurica Maxim., Ulmus davidiana Planch., Ulmus parvifolia Jacq. și Pterocarya rhoifolia Siebold & Zucc., prezența cărora a fost confirmată doar în Canada, China, Japonia, Mongolia, Republica Coreea, Rusia, Taiwan și Statele Unite; virusul Chrysanthemum stem necrosis pe plantele Dendranthema (DC.) Des Moul. și Lycopersicon lycopersicum (L.) Karsten ex Farw.; Scrobipalpopsis solanivora (Povolny) pe tuberculii de Solanum tuberosum L. și Stegophora ulmea (Schweinitz : Fries) Sydow & Sydow pe plantele Ulmus L. și Zelkova L., destinate plantării, altele decât semințele. În plus, răspândirea continuă a Paysandisia archon (Burmeister), depistată în unele zone din Comunitate pe 11 genuri de Palmae și aflată sub control oficial, trebuie să fie limitată din aceleași motive.

               (4)

               Denumirile Saissetia nigra (Nietm.) și Diabrotica virgifera Le Conte ar trebui să fie modificate în conformitate cu denumirile științifice revizuite ale acestor organisme. Saissetia nigra (Nietm.) a devenit Parasaissetia nigra (Nietner). Diabrotica virgifera Le Conte a fost împărțită în două subspecii, și anume Diabrotica virgifera virgifera Le Conte, prezentă în anumite regiuni ale Comunității, și Diabrotica virgifera zeae Krysan & Smith, care nu este prezentă în Comunitate.

               (5)

               Lista acestor organisme din anexele I și II la Directiva 2000/29/CE trebuie modificată în consecință.

               (6)

               Prin urmare, cerințele relevante din anexele IV și V la Directiva 2000/29/CE privind importul sau circulația plantelor-gazdă pentru organismele dăunătoare prevăzute în anexa I și II trebuie modificate pentru a lua în considerare listele modificate din anexele I și II.

               (7)

               Codul NC pentru lemnul de Acer saccharum Marsh. trebuie să fie actualizat în anexa V partea B în vederea completării listei de coduri NC pentru lemnul supus controlului la import.

               (8)

               Anexele I, II, IV și V la Directiva 2000/29/CE ar trebui modificate în consecință.

               (9)

               Măsurile prevăzute în prezenta directivă sunt conforme cu avizul Comitetului fitosanitar permanent,

         ADOPTĂ PREZENTA DIRECTIVĂ:
   Articolul 1
   Anexele I, II, IV și V la Directiva 2000/29/CE se modifică în conformitate cu textul anexei la prezenta directivă.
   Articolul 2
   (1)   Statele membre adoptă și publică până la 31 martie 2009 actele cu putere de lege și actele administrative necesare pentru a se conforma prezentei directive. Statele membre comunică de îndată Comisiei textul acestor acte, precum și un tabel de corespondență între actele respective și prezenta directivă.
   Statele membre aplică aceste acte începând cu 1 aprilie 2009.
   Atunci când statele membre adoptă aceste acte, ele conțin o trimitere la prezenta directivă sau sunt însoțite de o asemenea trimitere la data publicării lor oficiale. Statele membre stabilesc modalitatea de efectuare a acestei trimiteri.
   (2)   Comisiei îi sunt comunicate de către statele membre textele principalelor dispoziții de drept intern pe care le adoptă în domeniul reglementat de prezenta directivă.
   Articolul 3
   Prezenta directivă intră în vigoare în a douăzecea zi de la data publicării în Jurnalul Oficial al Uniunii Europene.
   Articolul 4
   Prezenta directivă se adresează statelor membre.

      Adoptată la Bruxelles, 10 februarie 2009.

            Pentru Comisie

         Androulla VASSILIOU

            Membru al Comisiei

      (1)  JO L 169, 10.7.2000, p. 1.

      ANEXĂ
      Anexele I, II, IV și V la Directiva 2000/29/CE se modifică după cum urmează:

                  1.

                  În anexa I, partea A se modifică după cum urmează:

                              (a)

                              la rubrica (a) din secțiunea I:

                                          (i)

                                          următorul punct 10.0 se introduce după punctul 10:

                                                      „10.0.

                                                         Dendrolimus sibiricus Tschetverikov”;

                                          (ii)

                                          punctul 10.4 se înlocuiește cu următorul text:

                                                      „10.4.

                                                         Diabrotica virgifera zeae Krysan & Smith”;

                                          (iii)

                                          următorul punct 19.1 se introduce după punctul 19:

                                                      „19.1.

                                                         Rhynchophorus palmarum (L.)”;

                              (b)

                              la rubrica (a) din secțiunea II, următorul punct 0.1 se introduce înaintea punctului 1:

                                          „0.1.

                                             Diabrotica virgifera virgifera Le Conte”.

                  2.

                  În anexa II, partea A se modifică după cum urmează:

                              (a)

                              la rubrica (a) din secțiunea I:

                                          (i)

                                          următorul punct 1.1 se introduce după punctul 1:

                                                                  „1.1.

                                                                     Agrilus planipennis Fairmaire

                                                      Plante destinate plantării, cu excepția plantelor pentru culturile tisulare și a semințelor, a lemnului și a scoarței de Fraxinus L., Juglans mandshurica Maxim., Ulmus davidiana Planch., Ulmus parvifolia Jacq. și Pterocarya rhoifolia Siebold & Zucc., originare din Canada, China, Japonia, Mongolia, Republica Coreea, Rusia, Taiwan și SUA.”

                                          (ii)

                                          punctul 24 se elimină;

                                          (iii)

                                          următorul punct 28.1 se introduce după punctul 28:

                                                                  „28.1.

                                                                     Scrobipalpopsis solanivora Povolny

                                                      Tuberculii din specia Solanum tuberosum L.”

                              (b)

                              la rubrica (c) din secțiunea I, următorul punct 14.1 se introduce după punctul 14:

                                                      „14.1.

                                                         Stegophora ulmea (Schweinitz: Fries) Sydow & Sydow

                                          Plantele Ulmus L. și Zelkova L., destinate plantării, altele decât semințele”

                              (c)

                              la rubrica (d) din secțiunea I, următorul punct 5.1 se introduce după punctul 5:

                                                      „5.1.

                                                      Chrysanthemum stem necrosis virus

                                          Plantele Dendranthema (DC.) Des Moul. și Lycopersicon lycopersicum (L.) Karsten ex Farw., destinate plantării, altele decât semințele”

                              (d)

                              la rubrica (a) din secțiunea II:

                                          (i)

                                          următorul punct 6.3 se introduce după punctul 6.2:

                                                                  „6.3.

                                                                     Parasaissetia nigra (Nietner)

                                                      Plantele de Citrus L., Fortunella Swingle, Poncirus Raf. și hibrizii lor, altele decât fructul și semințele”

                                          (ii)

                                          următorul punct 10 se introduce după punctul 9:

                                                                  „10.

                                                                     Paysandisia archon (Burmeister)

                                                      Plantele de Palmae destinate plantării având un diametru al tijei la baza tulpinii de peste 5 cm, aparținând genurilor următoare: Brahea Mart., Butia Becc., Chamaerops L., Jubaea Kunth, Livistona R. Br., Phoenix L., Sabal Adans., Syagrus Mart., Trachycarpus H. Wendl., Trithrinax Mart., Washingtonia Raf.”

                  3.

                  În anexa IV partea A, secțiunea I se modifică după cum urmează:

                              (a)

                              următoarele puncte 2.3, 2.4 și 2.5 se introduc după punctul 2.2:

                                                      „2.3.

                                                      Fie că figurează sau nu printre codurile NC enumerate în anexa V partea B, lemnul de Fraxinus L., Juglans mandshurica Maxim., Ulmus davidiana Planch., Ulmus parvifolia Jacq. și Pterocarya rhoifolia Siebold & Zucc., cu excepția lemnului sub formă de:

                                                                  —

                                                                  așchii, obținut integral sau parțial de la acești copaci;

                                                                  —

                                                                  material de ambalaj din lemn sub formă de lăzi, cutii, coșuri, cilindri și alte ambalaje similare, paleți, boxpaleți și alte platforme de încărcare, grilaje pentru paleți folosite pentru transportul obiectelor de orice tip;

                                                                  —

                                                                  lemn folosit pentru fixarea sau sprijinirea altor mărfuri decât cele din lemn,

                                                            dar incluzând lemnul care nu și-a păstrat suprafața rotundă naturală,
                                                      originare din Canada, China, Japonia, Mongolia, Republica Coreea, Rusia, Taiwan și SUA

                                          Constatare oficială care să certifice că lemnul:

                                                      (a)

                                                      provine dintr-o zonă stabilită de către organizația națională de protecție a plantelor din țara exportatoare ca fiind indemnă de Agrilus planipennis Fairmaire în conformitate cu standardele internaționale relevante pentru măsuri de protecție a plantelor; sau

                                                      (b)

                                                      a fost tăiat astfel încât să se îndepărteze toată suprafața rotundă.

                                                      2.4.

                                                      Fie că figurează sau nu printre codurile NC enumerate în anexa V partea B, lemn sub formă de așchii rezultate integral sau parțial din Fraxinus L., Juglans mandshurica Maxim., Ulmus davidiana Planch., Ulmus parvifolia Jacq. și Pterocarya rhoifolia Siebold & Zucc., originar din Canada, China, Japonia, Mongolia, Republica Coreea, Rusia, Taiwan și SUA

                                          Constatare oficială care să certifice că lemnul:

                                                      (a)

                                                      provine dintr-o zonă stabilită de către organizația națională de protecție a plantelor din țara exportatoare ca fiind indemnă de Agrilus planipennis Fairmaire în conformitate cu standardele internaționale relevante pentru măsuri de protecție a plantelor; sau

                                                      (b)

                                                      a fost procesat în bucăți de cel mult 2,5 cm grosime și lățime.

                                                      2.5.

                                                      Scoarța izolată de Fraxinus L., Juglans mandshurica Maxim., Ulmus davidiana Planch., Ulmus parvifolia Jacq. și Pterocarya rhoifolia Siebold & Zucc., originară din Canada, China, Japonia, Mongolia, Republica Coreea, Rusia, Taiwan și SUA

                                          Constatarea oficială care să certifice că scoarța izolată:

                                                      (a)

                                                      provine dintr-o zonă stabilită de către organizația națională de protecție a plantelor din țara exportatoare ca fiind indemnă de Agrilus planipennis Fairmaire în conformitate cu standardele internaționale relevante pentru măsuri de protecție a plantelor; sau

                                                      (b)

                                                      a fost procesat în bucăți de cel mult 2,5 cm grosime și lățime.”

                              (b)

                              următorul punct 11.4 se introduce după punctul 11.3:

                                                      „11.4.

                                                      Plantele Fraxinus L., Juglans mandshurica Maxim., Ulmus davidiana Planch., Ulmus parvifolia Jacq. și Pterocarya rhoifolia Siebold & Zucc., destinate plantării, altele decât semințele și plantele pentru culturile tisulare originare din Canada, China, Japonia, Mongolia, Republica Coreea, Rusia, Taiwan și SUA

                                          Constatare oficială care să certifice că plantele:

                                                      (a)

                                                      au fost crescute în permanență într-o zonă indemnă de Agrilus planipennis Fairmaire, stabilită de către organizația națională de protecție a plantelor din țara de origine, în conformitate cu standardele internaționale relevante pentru măsuri de protecție a plantelor; sau

                                                      (b)

                                                      au fost crescute, pentru o perioadă de cel puțin doi ani înainte de export, într-un loc de producție în care în timpul a două inspecții oficiale pe an, efectuate la intervale de timp corespunzătoare, nu a fost observat niciun simptom de Agrilus planipennis Fairmaire, inclusiv imediat înainte de export.”

                              (c)

                              textul coloanei din dreapta de la punctul 14 se modifică după cum urmează: „Fără a aduce atingere dispozițiilor aplicabile plantelor enumerate în anexa IV partea A secțiunea I punctul 11.4, constatarea oficială că nu au fost observate simptome de Elm phlöem necrosis mycoplasm la locul de producție sau în împrejurimile sale imediate de la începutul ultimei perioade complete de vegetație.”

                              (d)

                              următoarele puncte 25.4.1 și 25.4.2 se introduc după punctul 25.4:

                                                      „25.4.1.

                                                      Tuberculii de Solanum tuberosum L., alții decât cei destinați plantării

                                          Fără a aduce atingere dispozițiilor aplicabile tuberculilor enumerați în anexa III partea A punctul 12 și în anexa IV partea A secțiunea I punctele 25.1, 25.2 și 25.3, constatarea oficială care să certifice că tuberculii provin din zone în care nu s-a semnalat apariția Pseudomonas solanacearum (Smith) Smith.

                                                      25.4.2.

                                                      Tuberculii din specia Solanum tuberosum L.

                                          Fără a aduce atingere dispozițiilor aplicabile tuberculilor enumerați în anexa III partea A punctele 10, 11 și 12 și în anexa IV partea A secțiunea I punctele 25.1, 25.2, 25.3, 25.4 și 25.4.1, o constatare oficială care să certifice că:

                                                      (a)

                                                      tuberculii provin dintr-o țară în care nu s-a semnalat apariția Scrobipalpopsis solanivora Povolny; sau

                                                      (b)

                                                      tuberculii provin dintr-o zonă indemnă de Scrobipalpopsis solanivora Povolny, stabilită de către organizația națională de protecție a plantelor în conformitate cu Standardele internaționale relevante pentru măsuri de protecție a plantelor.”

                              (e)

                              punctul 25.8 se elimină;

                              (f)

                              următorul punct 28.1 se introduce după punctul 28:

                                                      „28.1.

                                                      Plantele Dendranthema (DC.) Des Moul. și Lycopersicon lycopersicum (L.) Karsten ex Farw., destinate plantării, altele decât semințele

                                          Fără a aduce atingere cerințelor care se aplică plantelor enumerate în anexa III partea A punctul 13, anexa IV partea A secțiunea I punctele 25.5, 25.6, 25.7, 27.1, 27.2 și 28, o constatare oficială care să certifice că:

                                                      (a)

                                                      plantele au fost crescute în permanență într-o țară indemnă de Chrysanthemum stem necrosis virus; sau

                                                      (b)

                                                      plantele au fost crescute în permanență într-o zonă stabilită de către organizația națională de protecție a plantelor din țara exportatoare ca fiind indemnă de Chrysanthemum stem necrosis virus, în conformitate cu standardele internaționale relevante pentru măsuri de protecție a plantelor; sau

                                                      (c)

                                                      plantele au fost crescute în permanență într-un loc de producție stabilit ca fiind indemn de Chrysanthemum stem necrosis virus și verificat prin inspecții oficiale și, acolo unde este cazul, prin testare.”

                              (g)

                              următorul punct 37.1 se introduce după punctul 37:

                                                      „37.1.

                                                      Plantele de Palmae destinate plantării având un diametru al tijei la baza tulpinii de peste 5 cm aparținând genurilor următoare: Brahea Mart., Butia Becc., Chamaerops L., Jubaea Kunth, Livistona R. Br., Phoenix L., Sabal Adans., Syagrus Mart., Trachycarpus H. Wendl., Trithrinax Mart., Washingtonia Raf

                                          Fără a aduce atingere interdicțiilor aplicabile plantelor enumerate în anexa III partea A punctul 17 și cerințelor enumerate în anexa IV partea A secțiunea I punctul 37, o constatare oficială care să certifice că plantele:

                                                      (a)

                                                      au fost crescute în permanență într-o țară în care nu s-a semnalat apariția Paysandisia archon (Burmeister); sau

                                                      (b)

                                                      au fost crescute în permanență într-o zonă indemnă de Paysandisia archon (Burmeister), stabilită de către organizația națională de protecție a plantelor din țara de origine, în conformitate cu standardele internaționale relevante pentru măsuri de protecție a plantelor; sau

                                                      (c)

                                                      pe o perioadă de cel puțin 2 ani înainte de exportare, au fost crescute într-un loc de producție:

                                                                  —

                                                                  care este înregistrat și monitorizat de către organizația națională de protecție a plantelor din țara de origine; și

                                                                  —

                                                                  în care plantele sunt plasate într-un loc care asigură protecția fizică completă împotriva introducerii Paysandisia archon (Burmeister) sau în care se aplică tratamente preventive adecvate; și

                                                                  —

                                                                  în care, în timpul a 3 inspecții oficiale pe an efectuate la intervale de timp corespunzătoare, inclusiv imediat înainte de export, nu a fost observat niciun simptom de Paysandisia archon (Burmeister).”

                  4.

                  În anexa IV partea A secțiunea II, următorul punct 19.1 se introduce după punctul 19:

                                          „19.1.

                                          Plantele de Palmae destinate plantării având un diametru al tijei la baza tulpinii de peste 5 cm aparținând genurilor următoare: Brahea Mart., Butia Becc., Chamaerops L., Jubaea Kunth, Livistona R. Br., Phoenix L., Sabal Adans., Syagrus Mart., Trachycarpus H. Wendl., Trithrinax Mart., Washingtonia Raf

                              Constatare oficială care să certifice că plantele:

                                          (a)

                                          au fost crescute în permanență într-o zonă indemnă de Paysandisia archon (Burmeister), stabilită de către organizația națională de protecție a plantelor din țara de origine, în conformitate cu standardele internaționale relevante pentru măsuri de protecție a plantelor; sau

                                          (b)

                                          pe o perioadă de cel puțin 2 ani înainte de export, au fost crescute într-un loc de producție:

                                                      —

                                                      care este înregistrat și monitorizat de către organismul oficial responsabil din statul membru de origine; și

                                                      —

                                                      în care plantele sunt plasate într-un loc care asigură protecția fizică completă împotriva introducerii Paysandisia archon (Burmeister) sau în care se aplică tratamente preventive adecvate; și

                                                      —

                                                      în care, în timpul a 3 inspecții oficiale pe an, efectuate la intervale de timp corespunzătoare, nu a fost observat niciun simptom de Paysandisia archon (Burmeister).”

                  5.

                  Anexa V se modifică după cum urmează:

                              (a)

                              În secțiunea I partea A, următorul punct 2.3.1 se introduce după punctul 2.3:

                                          „2.3.1.

                                          Plantele de Palmae destinate plantării având un diametru al tijei la baza tulpinii de peste 5 cm aparținând genurilor următoare: Brahea Mart., Butia Becc., Chamaerops L., Jubaea Kunth, Livistona R. Br., Phoenix L., Sabal Adans., Syagrus Mart., Trachycarpus H. Wendl., Trithrinax Mart., Washingtonia Raf.”

                              (b)

                              Partea B secțiunea I se modifică după cum urmează:

                                          (i)

                                          următoarea a treia liniuță se adaugă la punctul 5:

                                                      „—

                                                         Fraxinus L., Juglans mandshurica Maxim., Ulmus davidiana Planch., Ulmus parvifolia Jacq. și Pterocarya rhoifolia Siebold & Zucc., originare din Canada, China, Japonia, Mongolia, Republica Coreea, Rusia, Taiwan și SUA.”;

                                          (ii)

                                          următoarea a șasea liniuță se adaugă la punctul 6 litera (a):

                                                      „—

                                                         Fraxinus L., Juglans mandshurica Maxim., Ulmus davidiana Planch., Ulmus parvifolia Jacq. și Pterocarya rhoifolia Siebold & Zucc., inclusiv lemnul care nu și-a păstrat suprafața rotundă naturală, originare din Canada, China, Japonia, Mongolia, Republica Coreea, Rusia, Taiwan și SUA.”;

                                          (iii)

                                          la punctul 6 litera (b), secțiunea

                                                      „ex 4407 99

                                                      Lemn, altul decât cel de conifere [cu excepția lemnului tropical specificat în nota de subpoziție 1 din capitolul 44 și alte tipuri de lemn tropical, lemn de stejar (Quercus spp.) sau lemn de fag (Fagus spp.)], tăiat sau cioplit longitudinal, spintecat sau cojit, geluit sau nu, șlefuit sau lipit prin asamblare cap la cap, cu o grosime care nu depășește 6 mm”

                                                este eliminată și înlocuită prin:

                                                      „ex 4407 93

                                                      Lemnul de Acer saccharum Marsh, tăiat sau cioplit longitudinal, spintecat sau cojit, negeluit, șlefuit sau lipit prin asamblare cap la cap, cu o grosime care nu depășește 6 mm

                                                      4407 95

                                                      Lemnul de frasin (Fraxinus spp.), tăiat sau cioplit longitudinal, spintecat sau cojit, geluit sau nu, șlefuit sau lipit prin asamblare cap la cap, cu o grosime care nu depășește 6 mm

                                                      ex 4407 99

                                                      Lemn, altul decât cel de conifere [cu excepția lemnului tropical specificat în nota de subpoziție 1 din capitolul 44 și alte tipuri de lemn tropical, lemn de stejar (Quercus spp.), fag (Fagus spp.), arțar (Acer spp.), cireș (Prunus spp.) sau frasin (Fraxinus spp.)], tăiat sau cioplit longitudinal, spintecat sau cojit, geluit sau nu, șlefuit sau lipit prin asamblare cap la cap, cu o grosime care nu depășește 6 mm”.


title: Directiva 2000/79/CE a Consiliului din 27 noiembrie 2000 privind punerea în aplicare a Acordului European privind organizarea timpului de lucru al personalului mobil din aviația civilă, încheiat de Asociația companiilor europene de navigație aeriană (AEA), Federația europeană a lucrătorilor din transporturi (ETF), Asociația europeană a personalului tehnic navigant (ECA), Asociația europeană a companiilor aviatice din regiunile Europei (ERA) și Asociația internațională a liniilor aeriene rezervate în sistem charter (AICA) (Text cu relevanță pentru SEE)

text:
               05/Volumul 06

               RO

               Jurnalul Ofícial al Uniunii Europene

               3

         32000L0079

               L 302/57

               JURNALUL OFÍCIAL AL UNIUNII EUROPENE

      DIRECTIVA 2000/79/CE A CONSILIULUI

   din 27 noiembrie 2000
   privind punerea în aplicare a Acordului European privind organizarea timpului de lucru al personalului mobil din aviația civilă, încheiat de Asociația companiilor europene de navigație aeriană (AEA), Federația europeană a lucrătorilor din transporturi (ETF), Asociația europeană a personalului tehnic navigant (ECA), Asociația europeană a companiilor aviatice din regiunile Europei (ERA) și Asociația internațională a liniilor aeriene rezervate în sistem charter (AICA)
   (Text cu relevanță pentru SEE)
   CONSILIUL UNIUNII EUROPENE,
   având în vedere Tratatul de instituire a Comunității Europene, în special articolul 139 alineatul (2),
   având în vedere propunerea Comisiei,
   întrucât:

               (1)

               Partenerii sociali pot solicita de comun acord, în conformitate cu articolul 139 alineatul (2) din tratat, ca acordurile încheiate la nivel comunitar să fie aplicate printr-o decizie a Consiliului la propunerea Comisiei.

               (2)

               Consiliul adoptă Directiva 93/104/CE (1) privind anumite aspecte ale organizării timpului de lucru. Aviația civilă era inclusă în numărul de sectoare de activitate excluse din domeniul de aplicare a respectivei directive. Parlamentul European și Consiliul au adoptat Directiva 2000/34/CE de modificare a Directivei 93/104/CE cu scopul de a include și sectoarele și activitățile care fuseseră anterior excluse.

               (3)

               Comisia a consultat, în conformitate cu articolul 138 alineatul (2) din tratat, partenerii sociali cu privire la posibila orientare a unei acțiuni comunitare în ceea ce privește sectoarele și activitățile excluse din Directiva 93/104/CE.

               (4)

               Comisia, apreciind în urma acestei consultări faptul că o acțiune comunitară era de dorit, a consultat din nou partenerii sociali la nivel comunitar cu privire la conținutul propunerii avute în vedere, în conformitate cu articolul 138 alineatul (3) din tratat.

               (5)

               Asociația companiilor europene de navigație aeriană (AEA), Federația europeană a lucrătorilor din transporturi (ETF), Asociația europeană a personalului tehnic navigant (ECA), Asociația europeană a companiilor aviatice din regiunile Europei (ERA) și Asociația internațională a liniilor aeriene rezervate în sistem charter (AICA) au informat Comisia cu privire la dorința lor de a iniția negocieri în conformitate cu articolul 138 alineatul (4) din tratat.

               (6)

               Organizațiile menționate au încheiat la 22 martie 2000 un acord privind organizarea timpului de lucru al personalului mobil din aviația civilă.

               (7)

               Acordul conține o cerere comună prin care Comisia este invitată să aplice acordul printr-o decizie a Consiliului la propunerea Comisiei, în conformitate cu articolul 139 alineatul (2) din tratat.

               (8)

               Prezenta directivă și acordul stabilesc cerințe mai specifice în sensul articolului 14 din Directiva 93/104/CE în ceea ce privește organizarea timpului de lucru pentru personalul mobil din aviația civilă.

               (9)

               Articolul 2 alineatul (7) din Directiva 93/104/CE definește lucrătorul mobil ca orice lucrător care face parte din personalul rulant sau navigant și se află în serviciul unei întreprinderi care efectuează servicii de transport călători sau marfă pe căi terestre, aeriene sau pe apă.

               (10)

               Actul potrivit pentru aplicarea acordului îl constituie o directivă în sensul articolului 249 din tratat.

               (11)

               Având în vedere gradul înalt de integrare a sectorului aviației civile și condițiile concurențiale din acest sector, obiectivele prezentei directive, care au ca scop protejarea sănătății și securității lucrătorilor, nu pot fi realizate în mod suficient de către statele membre, astfel că se impune o acțiune la nivel comunitar, în conformitate cu principiul subsidiarității prevăzut la articolul 5 din tratat; prezenta directivă nu depășește ceea ce este necesar pentru atingerea acestor obiective.

               (12)

               În ceea ce privește termenii acordului care nu sunt definiți în mod specific de către acesta, prezenta directivă lasă statelor membre posibilitatea de a defini acești termeni în conformitate cu legislațiile și practicile naționale, cum este cazul și pentru alte directive în materie de politică socială care utilizează termeni analogi, cu condiția ca definițiile menționate anterior să fie compatibile cu acordul.

               (13)

               Comisia a elaborat propunerea sa de directivă în conformitate cu Comunicarea din 20 mai 1998, intitulată „Adaptarea și promovarea dialogului social la nivel comunitar”, ținând cont de caracterul reprezentativ al părților contractante și de legalitatea fiecărei clauze a acordului; părțile semnatare dețin o reprezentativitate cumulată suficientă pentru personalul navigant care se află în serviciul unei întreprinderi ce efectuează servicii de transport călători sau marfă în aviația civilă.

               (14)

               Comisia a elaborat propunerea sa de directivă în conformitate cu articolul 137 alineatul (2) din tratat, care prevede că directivele din domeniul social trebuie să evite „impunerea de constrângeri administrative, financiare și juridice care să împiedice crearea și dezvoltarea întreprinderilor mici și mijlocii”.

               (15)

               Prezenta directivă și acordul stabilesc norme minime; statele membre și/sau partenerii sociali trebuie să poată menține sau introduce dispoziții mai favorabile.

               (16)

               Aplicarea prezentei directive nu trebuie să justifice eventualele regrese în raport cu situația actuală existentă în fiecare stat membru.

               (17)

               Comisia a informat Parlamentul European, Comitetul Economic și Social și Comitetul Regiunilor, trimițând-le acestora textul propunerii sale de directivă conținând acordul.

               (18)

               Parlamentul European adoptă la 3 octombrie 2000 o rezoluție privind acordul-cadru de parteneriat social.

               (19)

               Aplicarea acordului contribuie la atingerea obiectivelor prevăzute la articolul 136 din tratat,

         ADOPTĂ PREZENTA DIRECTIVĂ:
   Articolul 1
   Prezenta directivă are ca scop aplicarea Acordului european privind organizarea timpului de lucru al personalului mobil din aviația civilă, încheiat la 22 martie 2000, între organizațiile patronale și sindicatele din sectorul aviației civile, și anume Asociația companiilor europene de navigație europeană (AEA), Federația europeană a lucrătorilor din transporturi (ETF), Asociația europeană a personalului tehnic navigant (ECA), Asociația europeană a companiilor aviatice din regiunile Europei (ERA) și Asociația internațională a liniilor aeriene rezervate în sistem charter (AICA).
   Textul acordului este prevăzut în anexă.
   Articolul 2
   (1)   Statele membre pot menține sau introduce dispoziții mai favorabile decât cele prevăzute în prezenta directivă.
   (2)   Aplicarea prezentei directive nu constituie în nici un caz un motiv suficient pentru a justifica o reducere a nivelului general de protecție a lucrătorilor din domeniile reglementate de aceasta, fără a aduce atingere dreptului statelor membre și/sau al partenerilor sociali de a adopta, ținând seama de evoluția situației, legi, regulamente sau norme contractuale diferite în raport cu cele existente în momentul adoptării prezentei directive, cu condiția respectării cerințelor minime prevăzute în prezenta directivă.
   Articolul 3
   Statele membre adoptă și pun în aplicare actele cu putere de lege și actele administrative necesare pentru a se conforma prezentei directive până la 1 decembrie 2003 sau se asigură că, până la această dată, partenerii sociali stabilesc dispozițiile necesare prin acord. Statele membre adoptă orice dispoziție necesară care să le permită garantarea în orice moment a rezultatelor impuse de prezenta directivă. Statele membre informează de îndată Comisia cu privire la aceasta.
   Atunci când statele membre adoptă dispozițiile prevăzute la alineatul (1), ele conțin o trimitere la prezenta directivă sau sunt însoțite de o asemenea trimitere la data publicării lor oficiale. Statele membre stabilesc modalitatea de efectuare a acestei trimiteri.
   Articolul 4
   Prezenta directivă intră în vigoare la data publicării sale în Jurnalul Oficial al Comunităților Europene.
   Articolul 5
   Prezenta directivă se adresează statelor membre.

      Adoptată la Bruxelles, 27 noiembrie 2000.

            Pentru Consiliu

            Președintele

         É. GUIGOU

      (1)  JO L 307, 13.12.1993, p. 18. Directivă modificată de Directiva 2000/34/CE (JO L 195, 1.8.2000, p. 41).
   ANEXĂ

      Acordul European privind organizarea timpului de lucru al personalului mobil din aviația civilă încheiat între Asociația companiilor europene de navigație aeriană (AEA), Federația europeană a lucrătorilor din transporturi (ETF), Asociația europeană a personalului tehnic navigant (ECA), Asociația europeană a companiilor aviatice din regiunile Europei (ERA) și Asociația internațională a liniilor aeriene rezervate în sistem charter (AICA)

      Având în vedere Tratatul de instituire a Comunității Europene, în special articolul 138 și articolul 139 alineatul (2),
      având în vedere că articolul 139 alineatul (2) din tratat prevede ca aplicarea acordurilor încheiate la nivel european să se facă la cererea comună a părților semnatare, printr-o decizie a Consiliului la propunerea Comisiei,
      având în vedere că părțile semnatare fac această cerere prin prezenta,
      având în vedere că părțile semnatare consideră că dispozițiile prezentului acord constituie „cerințe mai specifice” în sensul articolului 14 din Directiva 93/104/CE a Consiliului și că dispozițiile prezentei directive nu se aplică,
      PĂRȚILE SEMNATARE CONVIN DUPĂ CUM URMEAZĂ:
      Clauza 1
      (1)   Acordul se aplică timpului de lucru al personalului mobil din aviația civilă.
      (2)   Acordul stabilește cerințe mai specifice în sensul articolului 14 din Directiva 93/104/CE a Consiliului privind organizarea timpului de lucru al personalului mobil din aviația civilă.
      Clauza 2
      (1)   „Timpul de lucru” reprezintă întreaga perioadă pe durata căreia lucrătorul se află la muncă, la dispoziția angajatorului, exercitându-și activitatea sau funcțiile, în conformitate cu legislația și/sau practicile naționale.
      (2)   „Personalul mobil din aviația civilă” reprezintă membrii echipajului de la bordul unei aeronave civile angajați de o întreprindere cu sediul într-unul dintre statele membre.
      (3)   „Timpul total de zbor” reprezintă timpul scurs între ora la care aeronava părăsește amplasamentul de staționare în vederea decolării și ora la care se oprește în amplasamentul de staționare desemnat, la momentul opririi complete a motoarelor.
      Clauza 3
      (1)   Personalul mobil din aviația civilă beneficiază de un concediu anual plătit de cel puțin patru săptămâni, conform condițiilor de drept la concediu și acordare a concediului prevăzute de legislațiile și/sau practicile naționale.
      (2)   Perioada minimă a concediului anual plătit nu poate fi înlocuită cu o indemnizație financiară, cu excepția cazului în care raportul de muncă încetează.
      Clauza 4

                  (1)

                              (a)

                              Personalul mobil din aviația civilă beneficiază de un examen medical gratuit prealabil angajării sale și efectuat apoi la intervale de timp regulate.

                              (b)

                              Personalul mobil din aviația civilă care suferă de probleme de sănătate recunoscute ca fiind determinate de activitatea desfășurată în ture este transferat, ori de câte ori este posibil, la o activitate de zi mobilă sau nu, pentru care este apt.

            (2)   Examenul medical gratuit menționat la alineatul (1) litera (a) este supus obligativității secretului medical.
      (3)   Examenul medical gratuit menționat la alineatul (1) litera (a) poate fi realizat în cadrul sistemului național de sănătate.
      Clauza 5
      (1)   Personalul navigant din aviația civilă beneficiază de o protecție în materie de securitate și sănătate adaptată la natura muncii prestate.
      (2)   Serviciile și mijloacele corespunzătoare de protecție și prevenire în materie de securitate și sănătate a personalului mobil din aviația civilă sunt disponibile în permanență.
      Clauza 6
      Măsurile necesare se impun a fi luate pentru ca angajatorul care intenționează să organizeze activitatea într-un anumit ritm să țină cont de principiul general al adaptării activității la lucrător.
      Clauza 7
      Informațiile privind ritmul de muncă specific personalului mobil din aviația civilă trebuie comunicate autorităților competente la cererea acestora.
      Clauza 8
      (1)   Timpul de lucru trebuie stabilit fără a aduce atingere întregii legislații comunitare ulterioare privind limitările timpului de zbor și ale timpului de serviciu și exigențele în materie de odihnă și conform cu legislația națională în domeniu care trebuie luată în considerare în toate cazurile menționate.
      (2)   Timpul de lucru anual maxim, cuprinzând anumite perioade de rezervă destinate evaluărilor de serviciu, prevăzute de legislația în vigoare, va fi de 2 000 de ore, dintre care timpul de zbor se va limita la 900 de ore.
      (3)   Timpul de lucru anual maxim trebuie să fie repartizat cât mai uniform posibil pe toată durata anului.
      Clauza 9
      Fără a aduce atingere clauzei 3, personalul mobil din aviația civilă va beneficia de zile libere de serviciu sau rezervă, notificate în avans după cum urmează:

                  (a)

                  cel puțin 7 zile calendaristice pe lună calendaristică, cuprinzând, eventual, orice perioadă de odihnă impusă prin lege și

                  (b)

                  cel puțin 96 de zile calendaristice pe an calendaristic, cuprinzând, eventual, orice perioadă de odihnă impusă prin lege.

            Clauza 10
      Părțile vor revizui dispozițiile menționate anterior la doi ani după încheierea perioadei de aplicare prevăzute în decizia Consiliului, care instituie prezentul acord.

         Bruxelles, 22 martie 2000.

               Asociația companiilor europene de navigație aeriană (AEA)

            Karl-heinz Neumeister, secretar general
            Manfred Merz, vicepreședinte al Comisiei pentru probleme sociale a AEA Președinte al delegației de negociere

               Federația europeană a lucrătorilor din transporturi (ETF)

            Brenda O'brien, secretar general adjunct
            Betty Lecouturier, președinte, Comisia pentru personalul de bord
            Bent Gehlsen, membru al delegației de negociere, Comisia pentru personalul de bord

               Asociația europeană a personalului tehnic navigant (ECA)

            Căpitan Francesco Gentile, președinte
            Căpitan Bill Archer, vicepreședinte
            Giancarlo Crivellaro, secretar general

               Asociația europeană a companiilor aviatice din regiunile Europei (ERA)

            Mike Ambrose, director general

               Asociația internațională a liniilor aeriene rezervate în sistem charter (AICA)

            Marc Frisque, director general
            Allan Brown, director, director pentru probleme de politică aeronautică si industriale